טלי קצף

טלי קצף ׁ(נולדה ב-31 ביולי 1985) היא זמרת סופרן ישראלית.

ביוגרפיה
קצף סיימה את לימודי התואר הראשון בזמרה בהצטיינות בבית הספר למוזיקה ע"ש בוכמן-מהטה באוניברסיטת תל אביב, והייתה חברה במקהלת מורן ובמיתר אופרה סטודיו של האופרה הישראלית החדשה. הרפרטואר שלה שם כלל את אדלה בעטלף, גרטל, פיית החול ופיית הטל בהנזל וגרטל, פמינה ופפגנה בחליל הקסם, סוזנה בנישואי פיגרו, דספינה בכך עושות כולן, הסופרן הראשית באימפרסריו, ג'ולייטה בקפולטי ומונטקי ותפקידים נוספים.

הרפרטואר האופראי שלה כולל את ג'ילדה בריגולטו, המכשפה הראשונה בדידו ואניאס, ולנסיין באלמנה העליזה, תפקיד האש בהנער והקסמים, נאיידה באריאדנה בנקסוס, ועוד.

הרפרטואר הקונצרטי שלה כולל את הרקויאם והמיסה הגדולה של מוצרט בדו מינור, הרקוויאם הגרמני של ברהמס, המגניפיקט של באך, הרקויאם של פורה, המגניפיקט והגלוריה של ויולדי, המגניפיקט של ראטר, הגלוריה של פולנק ועוד.

בשנת 2010 זכתה קצף בפרס השלישי בתחרות האקדמיה למוזיקה ע"ש בוכמן-מהטה, בשנת 2015 זכתה בפרס ראשון ופרס הקהל בתחרות סדנת האופרה הבינלאומית בתל אביב ובשנת 2016 בפרס בוכוהולץ. היא זכתה במלגת אלי ליאון.

מתגוררת בנתניה.

קישורים חיצוניים
 טלי קצף באתר האופרה הישראלית
 טלי קצף מתכוננת לטבילת האש שלה כטראוויאטה / עמיר קדרון, באתר music4awhile
 טלי קצף, סולנית סופרן קולורטורה מסבירה מה זה בעצם סופרן קולורטורה ומדגימה זאת בליוויו של הפסנתרן איאן שו, יוטיוב

הערות שוליים

זמרות אופרה ישראליות
בוגרות התיכון האזורי ע"ש בן-גוריון בעמק חפר
בוגרי התיכון האזורי ע"ש בן-גוריון בעמק חפר
בוגרות בית הספר למוזיקה ע"ש בוכמן-מהטה, אוניברסיטת תל אביב
בוגרי בית הספר למוזיקה ע"ש בוכמן-מהטה, אוניברסיטת תל אביב
ישראליות זוכות פרסים
זמרות סופרן ישראליות
נתניה: אישים
ישראליות שנולדו ב-1985
ישראלים שנולדו ב-1985